‘นวนคร’ชนะประมูลโรงไฟฟ้า แย้มปีนี้รายได้โตไม่ต่ำกว่า20%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — นวนคร เฮ! บริษัทร่วมทุนชนะประมูลโรงไฟฟ้า เล็งยื่นประมูลโรง 2 ต่อ แย้มปีนี้รายได้ รวมโตไม่ต่ำกว่า 20%
นายนิพิฐ อรุณวงษ์ ณ อยุธยา กรรมการผู้จัดการ บริษัท นวนคร (NNCL) ผู้ประกอบธุรกิจพัฒนาอสังหาริมทรัพย์ในรูปแบบเขตส่งเสริมอุตสาหกรรมนวนครพร้อมระบบสาธารณูปโภคในนามโครงการเขตส่งเสริมอุตสาหกรรมนวนคร เปิดเผยว่า คณะกรรมการกำกับกิจการพลังงาน (กกพ.) มีมติเห็นชอบให้บริษัท ผลิตไฟฟ้า นวนคร ซึ่งเป็นบริษัทร่วมทุนระหว่าง NNCL ถือหุ้นในสัดส่วน 30% บริษัท ผลิตไฟฟ้าราชบุรีโฮลดิ้ง (RATCH) ถือหุ้นในสัดส่วน 40% และพันธมิตรทางธุรกิจอีกหนึ่งรายในสัดส่วน 30% ผ่านการพิจารณาและคัดเลือกเป็นผู้ผลิตไฟฟ้ารายเล็ก (SPP) กำลังการผลิต 120 เมกะวัตต์ ซึ่งจะก่อสร้างในพื้นที่เขตส่งเสริมอุตสาหกรรมนวนคร จ.ปทุมธานี ใช้เงินลงทุนประมาณ 5,000 ล้านบาท
หลังจากนี้บริษัทจะออกแบบโรงไฟฟ้าและจัดทำรายงานการวิเคราะห์ผลกระทบสิ่งแวดล้อม หรือ EIA รวมทั้งร่างขอบเขตงาน TOR (Terms of Reference) เพื่อเปิดประมูลจัดหาผู้รับเหมา ซึ่งคาดว่าจะดำเนินการแล้วเสร็จภายในปี 2554 และสามารถเริ่มก่อสร้างโรงไฟฟ้าได้ภายในปี 2555 และแล้วเสร็จในปี 2556
“ไฟฟ้าที่ได้จะขายให้กับการไฟฟ้าฝ่ายผลิตแห่งประเทศไทย (กฟผ.) จำนวน 90 เมกะวัตต์ ส่วนที่เหลือจะขายให้กับโรงงานในเขตส่งเสริมอุตสาหกรรมนวนคร” นายนิพิฐ กล่าว
อย่างไรก็ตาม บริษัทอยู่ระหว่างยื่นขออนุมัติก่อสร้างโรงไฟฟ้า SPP แห่งที่ 2 ซึ่งมั่นใจว่าจะได้รับการอนุมัติในระยะเวลาที่เร็วกว่าที่คาดการณ์ไว้ หลังจากบริษัทสามารถขออนุมัติการสร้างโรงไฟฟ้าแห่งแรกสำเร็จ นอกจากนี้อยู่ระหว่างศึกษาและพัฒนาการบริการด้านอื่นๆในนิคมอุตสาหกรรมเพื่อเพิ่มมูลค่าและต่อยอดธุรกิจให้ครบวงจรมากยิ่งขึ้น ซึ่งจะช่วยให้บริษัทมีรายได้เพิ่มขึ้น นอกเหนือจากขายที่ดินในนิคมอุตสาหกรรม
นายนิพิฐ กล่าวว่า สำหรับยอดขายที่ดินในปี 2554 คาดว่าจะมีแนวโน้มใกล้เคียงกับปีที่ผ่านมา เนื่องจากกลุ่มลูกค้าเดิมยังขยายกำลังการผลิต ขณะเดียวกันลูกค้ารายใหม่ก็สนใจเข้ามาลงทุนต่อเนื่อง บริษัทมีแผนจะปรับราคาขายที่ดินในเขตนิคมอุตสาหกรรมนวนคร จ.นครราชสีมา เพิ่มประมาณ 20% ซึ่งจะช่วยให้รายได้รวมของบริษัทปีนี้จะเติบโตไม่ต่ำกว่า 20%
อีกทั้งบริษัทจะใช้เงินลงทุนที่มีอยู่ประมาณ 200 ล้านบาท ใช้ปรับปรุงและพัฒนาพื้นที่กว่า 600 ไร่ ในนิคมอุตสาหกรรมนวนคร จ.นครราชสีมา รวมทั้งโครงการขยายกำลังการผลิตน้ำ